Albert Assies

Albert Assies (De Haule, 6 maart 1917 – Loppersum, 26 septimber 1981) wie in Nederlânsk politikus fan de ARP.

Hy waard berne as boeresoan en sette mei syn amtlike karriêre út ein as folontêr by de gemeentesekretary fan Eaststellingwerf. Yn de Twadde Wrâldkriich wurke er by de gemeente Norg en dêrneist wie er lykas syn heit belutsen by it ferset.Der wiene ferskate leden fan de famylje Assies by it ferset belutsen, ûnder oaren Jan Assies en Markus Assies Yn 1944 waard syn heit oppakt en begjin 1945 stoar dy yn Dútsk finzenskip. Albert Assies wurke letter by de gemeente Aalten dêr't er it ta kommys A en ôfdielingssjef brocht ear't er yn maaie 1960 beneamd waard ta boargemaster fan Loppersum. 

Hy soe op 1 novimber 1981 mei betiid pinsjoen gean, mar goed in moanne earder stoar er yn de âldens fan 64 jier oan in hertoanfal.

Kategory:Frysk amtner
Kategory:Frysk politikus
Kategory:Frysk fersetsstrider yn de Twadde Wrâldkriich
Kategory:Nederlânsk amtner
Kategory:Nederlânsk boargemaster
Kategory:Nederlânsk politikus
Kategory:ARP-politikus
Kategory:Persoan berne op De Haule
Kategory:Persoan berne yn 1917
Kategory:Persoan stoarn yn 1981